CELEX: C2005/205/18
Language: sl
Date: 2005-08-20 00:00:00
Title: Zadeva C-245/05: Predlog za sprejem predhodne odločbe na podlagi sklepa Finanzgerichts Düsseldorf z dne 6. junija 2005 v zadevi Metro International GmbH proti Hauptzollamt Düsseldorf

20.8.2005   
            
            
               SL
            
            
               Uradni list Evropske unije
            
            
               C 205/10
            
         Predlog za sprejem predhodne odločbe na podlagi sklepa Finanzgerichts Düsseldorf z dne 6. junija 2005 v zadevi Metro International GmbH proti Hauptzollamt Düsseldorf
   (Zadeva C-245/05)
   (2005/C 205/18)
   Jezik postopka: nemščina
   Finanzgericht Düsseldorf je s sklepom z dne 6. junija 2005 v zadevi Metro International GmbH proti Hauptzollamt Düsseldorf, ki ga je sodno tajništvo prejelo dne 10. junija 2005, Sodišču Evropskih skupnosti predložilo predlog za sprejem predhodne odločbe.
   Finanzgericht Düsseldorf predlaga Sodišču, naj odloči o naslednjem vprašanju:
   Ali je Uredba Sveta (ES) št. 2398/97 (1) o uvedbi dokončnih protidampinških dajatev na uvoz bombažnega posteljnega perila s poreklom iz Egipta, Indije in Pakistana neveljavna, ker niti v uvodnih izjavah k tej uredbi niti v uvodnih izjavah k prejšnji Uredbi Komisije (ES) št. 1069/97 o uvedbi začasnih protidampinških dajatev na uvoz bombažnega posteljnega perila s poreklom iz Egipta, Indije in Pakistana, ni omenjena uporaba „ničenja“ pri izračunavanju tehtane povprečne stopnje dampinga?
   
      (1)  UL L 332, str. 1.